2 สัปดาห์สำรวจสายสื่อสาร หลัง กสทช.ถกจัดระเบียบ
กทม.ขอเป็นเจ้าภาพจัดสายลงดิน,พล.ต.อ.อัศวิน ขวัญเมือง ผู้ว่าฯ กทม. เปิดเผยว่า เมื่อวันที่ 24 พ.ค.ที่ผ่านมา ได้ประชุมร่วมกับนายฐากร ตัณฑสิทธิ์ เลขาธิการ กสทช.และหน่วยงานที่เกี่ยวข้อง เพื่อหารือถึงแนวทางการบริหารจัดการสายสื่อสารทั่วกรุงเทพฯ เบื้องต้นนี้ กสทช.ขอเวลา 2 สัปดาห์ในการสำรวจสายสื่อสารที่มีปัญหาดังกล่าว เพื่อจะได้กำหนดจุดว่าจะเริ่มรวบสายสื่อสารจุดใดก่อน เช่น ย่านแหล่งท่องเที่ยว ย่านเศรษฐกิจ ซึ่งการรวบสายสื่อสารจะมีหน่วยงานร่วมดำเนินการ คือ กทม. กฟน. กสทช. ทีโอที,สำหรับโครงการนำสายสื่อสารลงใต้ดิน ปัจจุบันสายสื่อสารทั่วกรุงเทพฯมีความยาว 7,000 กม. กทม.ได้เสนอในที่ประชุม กสทช. เมื่อวันที่ 24 พ.ค.ที่ผ่านมาว่า กทม.จะรับเป็นเจ้าภาพในโครงการฯดังกล่าว เนื่องจากเป็นเจ้าของพื้นที่ และต้องการให้มีมาตรฐานเดียวกัน โดยราคาค่าเช่า กสทช.จะเป็นผู้กำหนด เพราะหากหลายหน่วยมาดำเนินการ การเก็บราคาค่าเช่า หรือให้การบริการต่างๆ อาจมีความแตกต่างกันได้,พล.ต.อ.อัศวินกล่าวว่า จะนำแผนการบริหารจัดการสายสื่อสายลงใต้ดินเสนอในที่ประชุมคณะกรรมการดิจิทัลเพื่อเศรษฐกิจและสังคมแห่งชาติ หรือบอร์ดดีอี อีกครั้ง เพื่อขอความเห็นชอบเกี่ยวกับแนวทางที่ กทม.เสนอ หากบอร์ดดีอีอนุมัติ กทม.จะเชิญหน่วยงานที่เกี่ยวข้องมากำหนดเงื่อนไขการเช่า รวมถึงพื้นที่จะนำสายสื่อสารลงดินก่อน เช่น พื้นที่ปทุมวัน สีลม พื้นที่ย่านแหล่งท่องเที่ยว ย่านเศรษฐกิจ อย่างไรก็ตาม กรจัดระเบียบสายสื่อสารในพื้นที่กรุงเทพฯทั้งหมดจะต้องใช้เวลา 10-15 ปี ดำเนินการปีละ 200 กม.
พล.ต.อ.อัศวิน ขวัญเมือง ผู้ว่าฯ กทม. เปิดเผยว่า เมื่อวันที่ 24 พ.ค.ที่ผ่านมา ได้ประชุมร่วมกับนายฐากร ตัณฑสิทธิ์ เลขาธิการ กสทช.และหน่วยงานที่เกี่ยวข้อง เพื่อหารือถึงแนวทางการบริหารจัดการ
สายสื่อสารลงใต้ดิน,สายสื่อสาร,อัศวิน ขวัญเมือง,ฐากร ตัณฑสิทธิ์,จัดระเบียบสายสื่อสาร,ข่าวทั่วไป